text: Ben-amputeret vandt EM i golf
  27 september 2012 kl. 14.36
  Landsdelen er blevet beriget af en Europamester i golf for handicappede. Det er den 34-årige Stefan Mørkholt fra Billund, der nåede helt til tops i Europamesterskabet i paragolf, der er afviklet på Bornholm.
  Stefan Mørkholt er benamputeret og vandt med hele seks slag foran en sydafrikaner, der ekstraordinært havde fået lov til at deltage ved Europamesterskaberne.
  